खंभा बस पर गिरा, निगम नहीं मान रहा गलती
बस में बैठीं थीं 60 सवारियां, लोगों में भी मची अफरा-तफरी
भास्करन्यूज | सिरसा
जर्जरहालबिजली का खंभा टूटकर बस पर गिर गया जबकि निगम अपनी गलत तक मानने को तैयार नहीं। शहर में ऐसे बहुत से जर्जरहाल खंभे खड़े हैं जो हादसों का कारण बन रहे हैं। बिजली निगम ने मंगलवार की सुबह रोडवेज बस में बैठी 60 सवारियों की जिंदगी दांव पर लगा दी। वो तो गनीमत यह रही कि बिजली की एलटी लाइन खंभा बस पर गिरने के बावजूद बस में करंट नहीं आया, क्योंकि खंबे के वजन के कारण पीछे से लाइन की तार टूट गई। जिस कारण लाइन में करंट नहीं रहा। बस पर बिजली लाइन का खंभा गिरने के कारण सवारियों और मोहल्ले के लोगों में अफरा तफरी मच गई। जल्दी-जल्दी सभी सवारियों को नीचे उतारा गया और निगम को सूचना दी। उसके बाद जब निगम के अधिकारी कर्मचारी मौके पर पहुंचे तो मोहल्ले के लोगों ने रोष भी जताया। इस हादसे का जिम्मेदार बिजली निगम को ठहराते हुए लोगों ने कर्मचारियों को खरीखोटी भी सुनाई। खंभा गिरने के कारण वहां स्थित एक मकान का छज्जा भी गिर गया।
मंगलवार को सिरसा से जमाल चलने वाली रोडवेज बस सुबह 11 बजे सवारी भरकर जमाल के लिए रवाना हुई थी। मोहल्ला जंडवाला की संकरी गली से जब बस निकलने लगी तो सामने से ट्रैक्टर ट्राली गए। बस चालक चानन सिंह ट्रैक्टर ट्राली को साइड देने लगा तो बस की साइड में लगी लोहे की एंगल बिजली के खंबे से टकरा गई। जिस कारण पहले से ही कंडम खंभा नीचे से टूट गया और बस के आगे वाले हिस्से पर गिरा। वहीं मोहल्लेवासी सीताराम सैनी के घर का छज्जा भी बिजली लाइन के कारण टूटकर गिर गया। मोहल्ले और बस में अफरा तफरी का माहौल मच गया। जब लोगों को पता लगा कि पीछे से लाइन टूट गई है। इसलिए इसमें करंट नहीं है।
शिकायतके बावजूद नहीं बदला खंभा
जिसघर के आगे खंभा लगा हुआ था। उसके मकान मालिक सीताराम सैनी ने बिजली निगम के अधिकारियों को कोसते हुए बताया कि उन्होंने पिछले महीने ही बिजली निगम के अधिकारियों को खंभा बदलने की शिकायत दी थी। क्योंकि पिछले महीने भी इसी तरह दो ट्रैक्टर ट्राली आपस में साइड देते समय इससे टकराए थे। तब भी यह टूट गया था। उस समय भी बड़ा हादसा होते होते बचा था। अधिकारियों ने फिर भी इस खंबे को बदलने के बजाए लोहे के कलप कसकर दोबारा खड़ा कर दिया। जबकि यह नीचे से गला हुआ था। जब अधिकारियों को इस बारे कहा तो उन्होंने कहा कि अब नहीं टूटेगा। सीताराम सैनी ने कहा कि इस कंडम खंबे के कारण बस में बैठे 60 लोगों की जिंदगी तो जा ही सकती थी, साथ ही उसके परिवार को भी नुकसान हो जाता। क्योंकि मकान का छज्जा बिजली लाइन के कारण टूटकर नीचे गिरा है। सीताराम सैनी ने कहा कि वह बिजली निगम से अपने छज्जे का हर्जाना वसूलेगा और इस लापरवाही की शिकायत भी दर्ज करवाएगा।
सिरसा।गोशाला रोड पर जर्जरहाल बिजली का खंभा टूटकर रोडवेज की बस के आगे गिरा बिजली पोल हटाने का प्रयास करते लेाग।
निगम अपनी लापरवाही छिपाने के लिए रोडवेज चालक को ठहरा रहा जिम्मेदार
शहरमें लगे कंडम बिजली के खंभों को बदलकर उनकी जगह नए खंबे लगाने में लापरवाही बरत रहे बिजली निगम के अधिकारी अब इस हादसे का जिम्मेदार रोडवेज चालक को ठहरा रहे हैं। जेई देवीराम का कहना कि खंभा कंडम नहीं था। अगर कोई बस खंबे में मारेगा तो टूटेगा ही। उन्होंने बताया कि बस चालक की गलती है। इसलिए इस नुकसान की सारी भरपाई रोडवेज विभाग को करनी होगी। इसके लिए वे हर्जाना लगाएंगे। उन्होंने बताया कि खंभा बदलने की कोई शिकायत नहीं आई थी। अब इस खंबे की जगह नया खंभा लगाया जाएगा। वहीं उससे अगला खंभा भी बदला जाएगा। साथ शहर में ऐसे जो पोल है। उनको बदल दिया जाएगा। एस्टीमेट बनाया जा रहा है। वहीं बस चालक ने बताया कि बस खंभे से टकराई नहीं, बल्कि उसकी एंगल टच हुई थी। खंभा क्षतिग्रस्त था। तब टूटा है।
शहर में करीब एक दर्जन कंडम खंभे दे रहे हादसों को न्योता
बिजलीनिगम की अनदेखी लापरवाही जंडवाला मोहल्ला में ही नहीं शहर के कई स्थानों पर दिखाई दे रही है। एक कंडम खंबे को बदलकर नया खंभा लगाने में निगम का मात्र 6 हजार रुपये के करीब खर्च आता है। इसी को बचाने के लिए निगम शहर में बड़े हादसे का इंतजार कर रहा है। जंडवाला मोहल्ला के सीताराम सैनी ने बताया कि इसी गली में अगला खंभा भी कभी टूट सकता है। उसे भी कलप के सहारे खड़ा कर रखा है। वहीं उन्होंने बताया कि शहर भर में करीब दस ऐसे पोल है। जो कंडम है। मगर निगम नहीं बदल रहा है। उन्होंने बताया कि जंडवाला, गोशाला मोहल्ले में चार, नोहरिया बाजार में दो, भादरा बाजार में एक, थेहड़ मोहल्ला में एक पोल कंडम है। जबकि निगम के जेई देवीराम का कहना है कि शहर में चार पांच खंबे जरूर लोहे के कलप से कसे हुए हैं। बाकि सब ठीक है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva